पत्रकारिता के क्षेत्र में काम करते हुए बिहार के युवा कार्टूनिस्ट गौरव की शॉर्ट फिल्‍म ‘सांझ’ रिलीज हो गई है। ‘सांझ’ एक ऐसे बुजूर्ग की कहानी है जो भरे-पूरे परिवार के बीच होता हुआ तिरस्कृत जीवन जी रहा है। बेटे-बहू और पोते के होते हुए भी शारीरिक बीमारी की चपेट में आने के बाद परिवारवालों द्वारा उपेक्षित है। पूरा परिवार उसे बस अपने फायदे के लिए इस्तेमाल करता है। परिवार से मिली इस उपेक्षा और नारकीय जीवन से विरक्त हो चुका वो बुजूर्ग आखिरकार एक ऐसा कदम उठा लेता है जो उसके परिवारवालों के लिए एक सबक बन जाता है।